ᱢᱤᱱᱟ ᱠᱩᱢᱟᱨᱤ

ᱢᱤᱱᱟ ᱠᱩᱢᱟᱨᱤ (ᱡᱟᱱᱟᱢ ᱢᱟᱦᱟᱡᱟᱵᱤᱱ ᱵᱟᱱᱚ; ᱑ ᱟᱜᱚᱥᱴ ᱑᱙᱓᱓ – ᱓᱑ ᱢᱟᱨᱪ ᱑᱙᱗᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱚᱱᱚᱬᱦᱮᱸ ᱚᱞᱤᱡ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱞᱮᱫᱟ᱾ ᱧᱩᱛᱩᱢᱟᱱ ᱞᱮᱠᱟᱛᱮ ᱫᱟ ᱴᱨᱟᱡᱮᱰᱤ ᱠᱩᱭᱤᱱ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱱᱟ, ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱤᱱᱮᱢᱟ ᱨᱮᱱᱟᱜ ᱱᱟᱜᱟᱢ ᱨᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱟᱨ ᱢᱟᱨᱟᱝ ᱮᱠᱴᱨᱮᱥ ᱠᱷᱚᱱ ᱢᱤᱫ ᱦᱚᱲ ᱠᱟᱱᱟᱭ᱾ ᱓᱓ ᱥᱮᱨᱢᱟ ᱨᱮᱱᱟᱜ ᱠᱮᱨᱤᱭᱟᱨ ᱨᱮ, ᱜᱤᱫᱽᱨᱟᱹ ᱮᱠᱴᱨᱮᱥ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱡᱩᱣᱟᱹᱱ ᱫᱷᱟᱹᱵᱤᱡ, ᱠᱩᱢᱟᱨᱤ ᱫᱚ ᱙᱐ ᱠᱷᱚᱱ ᱵᱟᱹᱲᱛᱤ ᱯᱷᱤᱞᱢ ᱨᱮ ᱠᱟᱹᱢᱤ ᱞᱮᱫᱟ᱾

ᱠᱩᱢᱟᱨᱤ ᱫᱚ ᱵᱮᱥᱴ ᱮᱠᱴᱨᱮᱥ ᱠᱮᱴᱮᱜᱚᱨᱤ ᱨᱮ ᱯᱩᱱᱭᱟᱹ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱮ ᱡᱤᱛᱠᱟᱹᱨ ᱞᱮᱫᱟ᱾ ᱩᱱᱤ ᱫᱚ ᱑᱙᱕᱔ ᱨᱮ ᱵᱟᱭᱡᱩ ᱵᱟᱣᱨᱟ ᱞᱟᱹᱜᱤᱫ ᱩᱰᱷᱟᱹᱣ ᱯᱷᱤᱞᱢ ᱯᱷᱮᱭᱟᱨ ᱵᱮᱥᱴ ᱮᱠᱴᱨᱮᱥ ᱟᱣᱟᱨᱰ ᱨᱮᱱ ᱦᱟᱛᱟᱣᱤᱡ ᱮ ᱛᱟᱦᱮᱸ ᱠᱟᱱᱟ ᱟᱨ ᱫᱚᱥᱟᱨ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ (᱑᱙᱕᱕) ᱨᱮ ᱯᱟᱨᱤᱱᱤᱛᱟ ᱞᱟᱹᱜᱤᱫ ᱠᱚᱱᱥᱤᱠᱩᱭᱮᱴᱤᱵᱷ ᱡᱤᱛᱠᱟᱹᱨ ᱮ ᱦᱟᱛᱟᱣ ᱞᱮᱫᱟ᱾ ᱠᱩᱢᱟᱨᱤ ᱫᱚ ᱑᱐ ᱟᱱᱟᱜ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ (᱑᱙᱖᱓) ᱨᱮ ᱯᱮᱭᱟ ᱵᱮᱥᱴ ᱮᱠᱴᱨᱮᱥ ᱨᱮᱱᱟᱜ ᱱᱳᱢᱤᱱᱮᱥᱚᱱ ᱮ ᱧᱟᱢ ᱠᱟᱛᱮ ᱱᱟᱜᱟᱢ ᱮ ᱵᱮᱱᱟᱣ ᱞᱮᱫᱟ, ᱟᱨ ᱥᱟᱦᱤᱵ ᱵᱤᱵᱤ ᱟᱣᱨ ᱜᱩᱞᱟᱢ ᱨᱮ ᱟᱡᱟᱜ ᱯᱚᱨᱯᱷᱳᱨᱢᱮᱱᱥ ᱞᱟᱹᱜᱤᱫ ᱡᱤᱛᱠᱟᱹᱨ ᱮ ᱧᱟᱢ ᱞᱮᱫᱟ᱾ ᱑᱓ ᱟᱱᱟᱜ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ (᱑᱙᱖᱖) ᱨᱮ, ᱩᱱᱤ ᱠᱟᱡᱟᱞ ᱞᱟᱹᱜᱤᱫ ᱟᱡᱟᱜ ᱢᱩᱪᱟᱹᱫ ᱵᱮᱥᱴ ᱮᱠᱴᱨᱮᱥ ᱟᱣᱟᱨᱰ ᱮ ᱡᱤᱛᱠᱟᱹᱨ ᱞᱮᱫᱟ᱾ ᱠᱨᱤᱴᱤᱠᱥ ᱠᱚ ᱱᱚᱣᱟ ᱠᱚ ᱧᱮᱞ ᱟᱠᱟᱫᱟ ᱡᱮ ᱥᱟᱦᱤᱵ ᱵᱤᱵᱤ ᱟᱣᱨ ᱜᱩᱞᱟᱢ ᱨᱮ ᱟᱡᱟᱜ ᱪᱟᱨᱟᱠᱴᱟᱨ ᱫᱚ ᱟᱡᱟᱜ ᱡᱤᱭᱚᱱ ᱞᱮᱠᱟ ᱜᱮ ᱢᱮᱱᱟᱜᱼᱟ᱾ ᱩᱱᱤ ᱫᱚ ᱮᱴᱟᱜ ᱥᱟᱠᱥᱮᱥᱯᱷᱩᱞ ᱯᱷᱤᱞᱢ ᱨᱮ ᱦᱚᱸ ᱧᱮᱞ ᱧᱟᱢ ᱞᱮᱱᱟ ᱡᱮᱞᱮᱠᱟ - ᱫᱳ ᱵᱤᱜᱷᱟ ᱡᱟᱢᱤᱱ (᱑᱙᱕᱓), ᱫᱤᱞ ᱟᱯᱱᱟ ᱟᱣᱨ ᱯᱨᱤᱛ ᱯᱟᱨᱟᱭᱤ (᱑᱙᱖᱐), ᱟᱟᱨᱛᱤ (᱑᱙᱖᱒), ᱢᱮᱱ ᱪᱩᱯ ᱨᱟᱦᱩᱝᱜᱤ (᱑᱙᱖᱒), ᱫᱤᱞ ᱮᱠ ᱢᱟᱱᱫᱤᱨ (᱑᱙᱖᱓), ᱯᱷᱩᱞ ᱟᱣᱨ ᱯᱟᱛᱷᱟᱨ (᱑᱙᱖᱖) ᱟᱨ ᱢᱮᱨᱮ ᱟᱯᱱᱮ (᱑᱙᱗᱑)᱾

᱑᱙᱖᱐ ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱠᱩᱢᱟᱨᱤ ᱫᱚ ᱮᱞᱠᱳᱦᱚᱞ ᱮ ᱧᱩ ᱠᱮᱫᱟ, ᱡᱟᱦᱟᱸ ᱨᱮᱱᱟᱜ ᱮᱯᱷᱮᱠᱴ ᱫᱚ ᱛᱟᱭᱚᱢ ᱨᱮᱱᱟᱜ ᱯᱷᱤᱞᱢ ᱠᱚᱨᱮ ᱧᱮᱞ ᱧᱟᱢ ᱞᱮᱱᱟ᱾ ᱠᱩᱢᱟᱨᱤ ᱫᱚ ᱚᱱᱚᱬᱦᱤᱭᱟᱹ ᱟᱨ ᱢᱤᱫ ᱯᱞᱮᱵᱮᱠ ᱥᱮᱨᱮᱧᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱟᱡᱟᱜ ᱮᱛᱚᱦᱚᱵ ᱯᱷᱤᱞᱢ ᱨᱮ ᱜᱤᱫᱽᱨᱟᱹ ᱟᱨᱴᱤᱥᱴ ᱞᱮᱠᱟᱛᱮ ᱥᱮᱨᱮᱧ ᱞᱮᱫᱟ ᱟᱨ ᱟᱡᱟᱜ ᱚᱱᱚᱬᱦᱮᱸ ᱠᱚ ᱡᱟᱦᱟᱸ ᱫᱚ ᱢᱤᱫ ᱮᱞᱵᱚᱢ ᱨᱮ ᱦᱮᱡ ᱞᱮᱱᱟ, ᱟᱭᱤ ᱨᱟᱭᱤᱴ, ᱟᱭᱤ ᱨᱤᱥᱟᱭᱤᱴ (᱑᱙᱗᱑)᱾ ᱩᱱᱤ ᱯᱟᱠᱤᱡᱟᱦ ᱨᱮ ᱠᱚᱥᱴᱩᱢ ᱦᱚᱸᱭ ᱰᱤᱡᱟᱭᱤᱱ ᱞᱮᱫᱟ᱾ ᱓᱑ ᱢᱟᱨᱪ ᱑᱙᱗᱒ ᱨᱮ, ᱠᱩᱢᱟᱨᱤ ᱫᱚ ᱓᱘ ᱥᱮᱨᱢᱟ ᱩᱢᱮᱨ ᱨᱮ ᱞᱤᱵᱷᱟᱨ ᱥᱤᱨᱳᱥᱤᱥ ᱠᱷᱟᱹᱛᱤᱨ ᱛᱮ ᱵᱚᱸᱜᱟ ᱛᱟᱞᱟ ᱭᱮᱱᱟ, ᱡᱟᱦᱟᱸ ᱫᱚ ᱟᱡᱟᱜ ᱮᱞᱠᱳᱦᱳᱞᱤᱡᱚᱢ ᱥᱟᱶ ᱡᱩᱲᱟᱹᱣ ᱛᱟᱦᱮᱸ ᱠᱟᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Meena Kumari at Manas: Culture of India